इस योजना के अंतर्गत शहरों में मकान बनाने की कोशिश कर रहे लोगों को 9 लाख रूपये के होम लोन पर 4 प्रतिशत की छूट और 12 लाख तक के होम लोन पर 3 प्रतिशत की छूट दी गई है। इस योजना के अंतर्गत ग्रामीण इलाकों में बनाए जाने वाले घरों के लक्ष्य में 33 प्रतिशत की बढ़ोत्तरी की गई है, यानि ग्रामीण क्षेत्र में रहने वाले 33 प्रतिशत ज्यादा लोगों को अब इस योजना में शामिल किया जा सकता है। प्रधानमंत्री ने होम लोन पर लिए जा रहे ब्याज की दरों में कटौती करने की घोषणा की है, इसका लाभ सभी वर्ग के लोगों को मिलेगा। इसके अलावा जो लोग ग्रामीण क्षेत्रों में अपने मकान को बढ़ाने के लिए निर्माण करना चाहते हैं या मरम्मत करवाना चाहते हैं, उनको इस योजना के अंतर्गत 2 लाख रूपये तक के लोन लेने पर दिए जाने वाले ब्याज में 3 प्रतिशत की छूट दी जाएगी।